CELEX: 32015R2204
Language: hr
Date: 2015-11-30 00:00:00
Title: Provedbena uredba Vijeća (EU) 2015/2204 od 30. studenoga 2015. o provedbi Uredbe (EU) br. 267/2012o mjerama ograničavanja protiv Irana

1.12.2015   
            
            
               HR
            
            
               Službeni list Europske unije
            
            
               L 314/10
            
         PROVEDBENA UREDBA VIJEĆA (EU) 2015/2204
   od 30. studenoga 2015.
   o provedbi Uredbe (EU) br. 267/2012o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (1), a posebno njezin članak 46. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 23. ožujka 2012. donijelo Uredbu (EU) br. 267/2012 o mjerama ograničavanja protiv Irana.
            
         
               (2)
            
            
               Presudom od 18. rujna 2015. u predmetu T-121/13 Opći sud Europske unije poništio je odluku Vijeća o uvrštavanju poduzeća Oil Industry Pension Fund Investment Company (OPIC) na popis osoba i subjekata koji podliježu mjerama ograničavanja iz Priloga IX. Uredbi (EU) br. 267/2012.
            
         
               (3)
            
            
               Na temelju novog obrazloženja OPIC bi trebalo ponovno uvrstiti na popis osoba i subjekata koji podliježu mjerama ograničavanja.
            
         
               (4)
            
            
               Uredbu (EU) br. 267/2012 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog IX. Uredbi (EU) br. 267/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu 1. prosinca 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2015.
      
         
            Za Vijeće
         
         
            Predsjednik
         
         J. ASSELBORN
      
   
   
      (1)  SL L 88, 24.3.2012., str. 1.
   
   
      PRILOG
      U popis iz dijela I. Priloga IX. Uredbi (EU) br. 267/2012 umeće se dolje navedeni subjekt:
      I.   Osobe i subjekti uključeni u nuklearne aktivnosti i aktivnosti povezane s balističkim projektilima te osobe i subjekti koji pružaju potporu iranskoj vladi
      B.   Subjekti
      
         
                      
                  
                  
                     Ime
                  
                  
                     Podaci za utvrđivanje identiteta
                  
                  
                     Razlozi
                  
                  
                     Datum uvrštenja
                  
               
                     „159.
                  
                  
                     Oil Industry Pension Fund Investment Company (OPIC)
                  
                  
                     No 234, Taleghani St, Teheran, Iran
                  
                  
                     OPIC pruža znatnu potporu iranskoj vladi u vidu financijskih sredstava te financijskih usluga za razvojne projekte povezane s naftom i plinom raznim subjektima povezanim s iranskom vladom, uključujući društva kćeri poduzećâ u državnom vlasništvu (NIOC). Osim toga, OPIC je imao u vlasništvu društvo IOEC (Iranian Offshore Engineering Construction Co.) koje je EU uvrstio na popis zbog pružanja logističke potpore iranskoj vladi.
                     Sektor nafte i plina znatan je izvor financiranja za iransku vladu te postoji moguća povezanost prihoda od nafte koje u Iranu ostvaruje energetski sektor i financiranja iranskih osjetljivih aktivnosti širenja nuklearnog oružja.
                     Glavni direktor OPIC-a jest Naser Maleki, kojeg su Ujedinjeni narodi na popis uvrstili na temelju toga što je voditelj industrijske grupe Shahid Hemat Industrial Group (SHIG) i službenik MODAFL-a (Ministarstva obrane i logistike oružanih snaga Irana) koji nadgleda rad programa balističkih projektila Shahab-3 (iranskih dalekometnih balističkih projektila koji se trenutačno koriste). SHIG je subjekt uvršten na popis Ujedinjenih naroda na temelju toga što je podređeni subjekt društva Aerospaces Industries Organisation (AIO, koje je EU uvrstio na popis) i što je uključen u iranski program balističkih projektila. U skladu s tim, OPIC je izravno povezan s iranskim osjetljivim aktivnostima širenja nuklearnog oružja ili razvojem sustava za ispaljivanje nuklearnog oružja.
                  
                  
                     1.12.2015.”